NaiveNeuron/SloPal huggingface dataset:
Pollák, Peter, poslanec NR SR (2024-01-16):
Ďakujem za slovo. Jozef, ďakujem ti za tvoju rozpravu a rovnako ako tvoj predchádzajúci alebo teda predchádzajúci rečník Ondrej Dostál vyzliekol donaha Petra Pellegriniho, tak aj ty si vyzliekol donaha predsedajúceho teraz Ľuboša Blahu, ktorí evidentne nepoznajú výklad rokovacieho poriadku, ktorý hovorí o tom, že pri treťom čítaní pri rozprave môžeš hovoriť čokoľvek a následne predniesť vlastne pozmeňujúci návrh, ktorý si... nebolo ti umožnené, aby si ho predniesol a sme zvyknutí na to, že nás koaliční predsedovia vypínajú, že nám odoberajú slovo, že nepoznajú rokovací poriadok, ale v tomto prípade pán predsedajúci Ľuboš Blaha zašiel priďaleko. Začali nás šikanizovať, vstupovať nám do rozpravy a chcú určovať, čo máme rozprávať bez toho, aby poznali výklad rokovacieho poriadku, aby vedeli o tom, že čo ideme my hovoriť. Toto naozaj, tak ako povedal aj predchádzajúci rečník vo faktickej pán Vančo, že bolo šikanózne, tak ja si myslím takisto, že to bolo, že to bola šikana v tom, aby ti on určoval, predsedajúci, o čom máš rozprávať a verím tomu, že sa odvoláš na príslušné orgány, ktoré vysvetlia naozaj, čo a ako môže postupovať poslanec počas tretieho, počas tretieho čítania, keďže opoziční poslanci výklad rokovacieho poriadku poznajú, ale evidentne predsedajúci ani jeden nepozná výklad rokovacieho poriadku. Hanba! (Potlesk.)
Laurenčík, Milan, podpredseda NR SR (2020-11-26):
Ďakujem. Prosím, zaujmite miesto pre navrhovateľa. Ja teraz dám slovo spoločnému spravodajcovi z výboru pre sociálne veci pánovi poslancovi Petrovi Cmorejovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
B. Bugár, podpredseda NR SR: (2004-12-01):
Takže prajem vám dobrú chuť, budeme pokračovať o 14.00 hodine a rokovať až do 17.00 hodiny, potom budú zasadať výbory. (Prerušenie rokovania o 12.04 hodine.) (Pokračovanie rokovania o 14.09 hodine.)
Grausová, Natália, poslankyňa NR SR (2018-06-18):
Áno, áno, ja chcem, áno, chcem doplniť môjho kolegu Stanka Drobného, že tú reklamu aj v súkromných televíziách zaplatíme my všetci, to nie je pravda, že my to neplatíme. Pretože cena výrobkov, ktoré sú reklamované, sa započíta, do ceny výrobkov sa započítava automaticky aj reklama. Čiže občan Slovenskej republiky preplatí každý prostriedok, ktorý je reklamovaný, každú vec, pretože sa to premietne do jeho ceny. To je automaticky s tým už počítané. Čiže platíme aj takúto reklamu na akýkoľvek produkt, platíme zo svojich vrecák všetci daňoví poplatníci.
Bugár, Béla, podpredseda NR SR (2011-09-13):
Pán poslanec Blanár.
Laurenčík, Milan, podpredseda NR SR (2021-11-30):
Ďakujem. V tejto chvíli vyhlasujem rozpravu o tomto bode za skončenú. Chcem sa ešte spýtať pani navrhovateľky, či chce v záverečnom slove zaujať stanovisko k rozprave. Pani navrhovateľka? Nie. Pán spravodajca? Tak isto nie. Ďakujem vám obom a prerušujem rokovanie o tomto bode programu. Teraz bude nasledovať prerokovanie správy o finančnej stabilite, máj 2021, správa je uverejnená ako tlač 605 a správa výboru ako tlač 605a. Prosím guvernéra Národnej banky Slovenska pána Petra Kažimíra, aby nám správu uviedol. Nech sa páči, máte slovo. (Rokovanie o správe o finančnej stabilite , tlač 605.)
P. Hrušovský, predseda NR SR: (2004-05-27):
M. Demeterová, poslankyňa: Pán predseda, prosím, dajte hlasovať o bode 3. (Hlasy z pléna.) Aha, pardon.
A. Belousovová, podpredsedníčka NR SR: (2008-06-20):
Konštatujem, že Národná rada v tajnom hlasovaní zvolila pána Milana Mikláša za člena Dozornej rady Fondu národného majetku. Vážené panie poslankyne, vážení páni poslanci, v rokovaní by sme mali pokračovať prerušenou rozpravou o návrhu na odvolanie poslanca Pavla Minárika z funkcie predsedu Výboru Národnej rady Slovenskej republiky pre kultúru a médiá. Vzhľadom na to, že navrhovateľ pán poslanec Mečiar sa riadne ospravedlnil na dnešný rokovací deň, prerušujem rokovanie o tomto bode programu. Ďalej by sme mali pristúpiť k prvému čítaniu o návrhu poslanca Národnej rady Slovenskej republiky pána Daniela Lipšica na vydanie zákona, ktorým sa mení a dopĺňa zákon Národnej rady č. 350/1996 Z. z. o rokovacom poriadku Národnej rady Slovenskej republiky. Pán poslanec Lipšic včera požiadal o presunutie tohto bodu na to rokovanie, ktoré bude po týždni prerušenia. Chcem sa spýtať, že či je všeobecný súhlas. Pán poslanec Lipšic tu aj tak ako navrhovateľ nie je. Je? (Reakcia pléna.) Ďakujem. Ďalej by sme mali pokračovať prvým čítaním o návrhu poslanca Národnej rady Slovenskej republiky pána Martina Fronca na vydanie zákona o školských autobusoch. Keďže sa nám trošku všetko poposúvalo a pán poslanec Fronc tu takisto ako navrhovateľ nie je. Je? (Reakcie z pléna.) Áno, áno, v poriadku. Takže aby sme si to nejako organizačne zabezpečili, aj účasť ďalších, ktorí pôjdu potom, lebo trošku sa nám to nahusťuje alebo mení, vyhlasujem pätnásťminútovú prestávku. Ďakujem pekne. (Pätnásťminútová prestávka.) (Po prestávke.)
Zmajkovičová, Renáta, podpredsedníčka NR SR (2014-03-20):
S faktickými poznámkami sa hlási šesť poslancov. Uzatváram možnosť prihlásiť sa s faktickou poznámkou. Kolegyne, kolegovia, je tam šesť faktických poznámok, budeme pokračovať hlasovaním, faktické poznámky budú po hlasovaní. Takže vyhlasujem prestávku do 11.00 hodiny. (Prestávka.) (Po prestávke.)
Kresák, Peter, poslanec NR SR (2019-10-15):
Ďakujem pekne. Takže pán predseda, dajte, prosím, hlasovať v záverečnom hlasovaní o tomto vládnom návrhu s odporúčaním gestorského výboru schváliť.
Laššáková, Jana, podpredsedníčka NR SR (2015-04-24):
S reakciou pán poslanec Kuffa, nech sa páči.
Blaha, Ľuboš, poslanec NR SR (2014-11-08):
Pán kolega Kaník, začali ste Thatcherovou, osobné útoky vtedy, keď dochádzajú argumenty. Ale potom celá táto schôdza je zo strany opozície jeden, jedna veľká absencia argumentu. Lebo vy stále celú schôdzu iba osobne útočíte. Alebo mám chápať ako argument slovo „čvarga“? Mám chápať ako argument slovo „svine“? To sú ako argumenty? To chápete ako argument podľa nejakej logiky, alebo...? Však vy nás osobne urážate celý deň. A vy nám idete rozprávať, že my sme ad hominem? Pán kolega, a toto isté, ja úplne súhlasím s Vilom Jasaňom, ja sa za vás hanbím. Reálne sa za vás hanbím, za tie čvargy, za tie svine a za takéto... Naozaj ten slovník, ten slovník toho rapera Ega, ktorý je fakt tragický a je hrozný, tak ďaleko viac pripomínate vy s tými vašimi čvargami a podobne. To si uvedomte. (Potlesk.) Čiže to je ďalšia vec. Pán kolega Kaník hovorí, že fámy. Ale aké fámy, pán kolega? Ja som hovoril, ja som citoval denník SME z roku 2005, to ešte dokonca ani Penta nevlastnila, takže mám pocit, že to by ste mohli brať ešte relatívne vážne. Tam hovorili o tom, že ste mali potencionálne zinkasovať 22 mil., pardon, nie vy, ale váš brat. Čiže klientelizmus ako vyšitý. Z toho sa nevyzujete. No a keď hovoríte o tej liberálnej demokracii, viete, vy ste si na váš dôchodkový systém, na to, že ste sprivatizovali dôchodky ľudí, vy ste si vypomohli inšpiráciou z Pinochetovho Čile. To je fantastická demokracia. Pinochet posielal odborárov do koncentračných táborov. To bola úžasná demokracia. To je ten váš vzor. Tak to je fakt fantastické. Čiže, páni kolegovia, takto spackaná... (Reakcia z pléna.) Pani Vášáryová, vy sa, prosím vás, ku mne nevyjadrujte! Ja táram? Pinochetovo Čile zaviedlo dôchodkový systém, ktorým sa inšpiroval Kaník. Čo mi na to poviete, povedzte, pani herečka? Takto spackaná mimoriadna schôdza, to naozaj na Slovensku nemá obdoby. Hystéria namiesto argumentov. Arogancia namiesto slušnosti. A Kaník, klientelista Kaník namiesto dôveryhodného politika. To je zlé. (Potlesk.)
Pčolinský, Peter, podpredseda NR SR (2022-11-30):
Ďakujem. S ďalšou faktickou pán poslanec Kuriak.
M. Číž, podpredseda NR SR: (2006-09-05):
Vážené kolegyne, kolegovia, to boli všetci poslanci, ktorí sa prihlásili do rozpravy, preto vyhlasujem všeobecnú rozpravu za skončenú. So stanoviskom sa hlási pán navrhovateľ, pán Jarjabek.
Zmajkovičová, Renáta, podpredsedníčka NR SR (2013-11-28):
S reakciou na faktické poznámky pán poslanec Martinák.
Šimečka, Michal, podpredseda NR SR (2024-01-11):
Ďakujem pekne. Pani poslankyňa Holečková.
Gröhling, Branislav, poslanec NR SR (2018-09-11):
Ondrej, veľmi dobre si to zhrnul a my to zažívame v oblasti školstva veľmi často a zažívame to aj teraz, aj v minulosti. Niektorí kolegovia hovoria, že si musíme na to zvyknúť, lebo čo sa týka ministerstva školstva, bude to robiť stále, lebo nevie prinášať tie riešenia nejako premyslené, premyslene a potom sa udejú situácie aj z minulosti, kedy to musia riešiť takýmto spôsobom, že poslanci predkladajú pozmeňujúce návrhy a tam dopĺňajú. Zažili sme to teraz aj ohľadom kvality vysokoškolského vzdelávania, kde bol ten prílepok vo verejnom obstarávaní. Zažívame to aj v zákone o vysokých školách, kde opäť riešime SAV-ku, čo je obrovský problém a budeme asi o tom ešte diskutovať. V minulosti sme to zažívali, že v odbornom vzdelávaní, v zákone o odbornom vzdelávaní sme riešili osemročné gymnáziá, čo spôsobilo obrovský problém a týmto spôsobom vlastne obchádzame jednotlivé témy, aby normálne prebehli medzirezortným pripomienkovaným konaním, aby sa tomu mohli dotyční reálne vyjadriť, aby potom nevznikal taký obrovský chaos, ako vzniká teraz v školstve. Ďakujem.
P. Hrušovský, podpredseda NR SR: (2002-01-31):
Pán doktor Knapp, už sú vyhotovené? Po piatich minútach budeme môcť pristúpiť k voľbe. Poprosil by som, aby ste sa nerozchádzali z rokovacej sály. Poprosím všetkých pánov poslancov, aby sa dostavili do rokovacej sály. Budeme hlasovať v opakovanej voľbe o členovi za Národnú radu do európskeho konventu. Sú vyhotovené hlasovacie lístky, pán doktor, nech sa páči, keby ste ich odovzdali členom volebnej komisie, a poprosil by som pánov poslancov, ktorí sú prítomní v budove Národnej rady a nie sú prítomní v rokovacej sále, áno... (Akt tajného hlasovania.) (Prerušenie rokovania o 10.15 hodine) (Pokračovanie rokovania o 10.30 hodine.)
Spišiak, Jaroslav, poslanec NR SR (2024-01-17):
Ďakujem za slovo. Ďakujem aj za to, že v rozprave bol príspevok teda veľmi iný, jak všetky ostatné. Ja som si myslel, že už ani neni možné nejak ináč, inak sa tu vyjadriť k tejto téme. Ako vidím, že stále je, je to možné. Tak tu sme sa dozvedeli do... do... o dopadoch na environmentálnu kriminalitu a ja by som chcel povedať, že táto forma kriminality je jeden z najvýnosnejších biznisov svetovej medzinárodnej organizovanej kriminality, teda po drogách, zbraniach likvidácia odpadu. Likvidácia odpadu priemyselného, toxického, jadrového. Táto likvidácia si vyžaduje vysoké finančné náklady, vysokú byrokraciu, striktné predpisy, no a ten organizovaný zločin zarába na tom, že on nerešpektuje tieto podmienky a poskytuje lacné riešenie pôvodcom tohto odpadu. No a aby to táto forma organizovanej kriminality mohla robiť, tak sleduje, veľmi presne sleduje každú krajinu, aká je v nej legislatíva, ako je to upravené hlavne s bojom proti organizovanej kriminalite. No a keď si všimnú, že tu v programovom vyhlásení tejto vlády neni ani jedna veta o boji proti organizovanej kriminalite, akejkoľvek, a už vôbec nie nejakej závažnej medzinárodnej, potom že sa tu idú rušiť inštitúcie, ktoré s touto kriminalitou majú bojovať, sú určené špecificky na tento boj, zvažuje sa o reorganizácii policajných štruktúr zaoberajúcich sa touto formou kriminality, no tak, samozrejme, že zacielia našu krajinu ako krajinu, kde môžu túto svoju kriminalitu, likvidáciu toxického, priemyselného, vysoko škodlivého materiálu vy... (Prerušenie vystúpenia časomerom.)
Glváč, Martin, podpredseda NR SR (2019-04-02):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Vyhlasujem rozpravu za skončenú. Pán navrhovateľ. (Reakcia z pléna.) A ešte teda v rozprave. Tak nech sa páči. Takže jediný prihlásený do rozpravy, pán navrhovateľ. Končím možnosť prihlásiť sa.
Bugár, Béla, podpredseda NR SR (2018-11-29):
Vážené panie poslankyne, vážení páni poslanci, ešte pred hlasovaním procedurálny návrh, pán poslanec Kolesár.
Kuffa, Štefan, poslanec NR SR (2015-03-12):
Zálohovanie týchto plastových fliaš v podstate má byť predovšetkým takým výchovným momentom pre nás všetkých. Ak sa tak pozrieme na tú našu krajinu, skutočne tých plastov máme úplne všade a veľmi veľa. Či je to v potokoch, dokonca aj v lese. Možnože my sme menej poriadkumilovní ako tí spomínaní Američania tuná pred chvíľou. Ja si viem predstaviť, že by aj dokonca tento zákon bol ešte lepší, ešte viac ako vylepšený, len, žiaľ, nastavená naša spoločnosť je veľmi konzumne. A ja by som tak aj pána ministra možno poprosil, keď sme mali štátneho tajomníka na našom výbore, tak ja som to už vtedy tam spomínal, ale zamyslieť sa nad filozofiou takou, ako menej produkovať toho odpadu. Nielen tých fliaš, ale celkovo ako ten odpad vo všeobecnosti. Ja napríklad by som bol veľmi prísny, ak by som tú kompetenciu mal, tak ja by som napríklad zakázal plniť pitnú vodu do plastových fliaš. Prečo? Lebo jednoducho naša krajina má prístupnú pitnú vodu takmer všade, takmer úplne všade, a keď by už mala byť, tak len v ojedinelých prípadoch, a aby sa plnila táto pitná voda do sklenených fliaš. Dioxíny, ktoré sa uvoľňujú, a, samozrejme, aj tá pitná voda, ktorá sa prezentuje, že aká je ekologická, aká je čistá, ale tým, že je naplnená práve v týchto umelohmotných fľašiach, prechádza cez sklady, svieti na to slnko. Koľkokrát, kým sa to dostane ku spotrebiteľovi, ani zďaleka nespĺňa tie parametre, ktorá je pitná voda, ktorú si otvoríme v kohútiku vodovodu a pijeme túto vodu. Inak netreba nám ísť do Ameriky, aby tieto automaty sme si pozerali na to lisovanie tých fliaš, lebo aj susedné Nemecko, blízke, tak majú tieto automaty, kde prídete a zlisujú vám tieto fľaše. Ale presne ma to napadlo, je veľmi veľa ľudí, ktorí žijú v uliciach, a bezdomovci, ktorí aj takýmto spôsobom si môžu trošku privylepšiť.
B. Bugár, podpredseda NR SR: (2005-05-25):
(Hlasovanie.) Prítomných 135, za 86, proti 25, zdržalo sa 24.
Kaník, Ľudovít, poslanec NR SR (2014-11-08):
Pán minister, dobre, že ste povedali tento príklad, ktorý ste povedali, pretože ja hovorím, ukazujte na pochybenia a každý, každý slušný človek, nech ten človek patrí ku komukoľvek, keď niekto spraví zle, keď spraví chybu, keď spraví zlodejinu, keď spraví zlú zmluvu, treba na neho poukázať a treba sa s ním vysporiadať. A keď, škoda, že ste aj meno nepovedali toho konkrétneho človeka. Ale povedzte, vidíte tu sedieť v týchto radoch? Povedzte, či ho vidíte, alebo nie? Vidíte? Viete, že ten človek už nie je členom našej politickej strany? No. Tak tie kauzy, čo sme vám tu vyčítali a preukazovali, tak spravte to isté. Odvolajte týchto ľudí – alebo nech sa vzdajú sami, nech vystúpia z politickej strany – a SMER je očistený. SMER ako samotná politická strana nie je prekliaty, pokiaľ sa dokáže vysporiadať so svojimi chybami, zlyhaniami, omylmi, so svojím zneužívaním politickej moci. Môže to byť v budúcnosti, keď sa s ním vysporiada aj slušná ľavicová socialistická politická strana. Ale dnes, žiaľbohu, takou nie je.
Kamenický, Ladislav, poslanec NR SR (2012-10-23):
Pán poslanec Hudacký, ja by som sa chcel opýtať, vy ste tu spomínali tú rezervu 500 mil. eur, ktorá je toľko kritizovaná. Chcel by som vám pripomenúť, že situácia ekonomická v eurozóne v Európskej únii sa mení každý týždeň a čo bude budúci rok alebo ďalší rok, nevie dnes nikto, dnes je ťažko odhadnúť, čo bude za mesiac. Slovenská republika si požičiava dnes peniaze, ktoré potrebujeme vyslovene na fungovanie štátu ako takého, za úroveň 1,8 percenta. V prípade, že stratíme dôveru finančných trhov, tak toto percento výrazne vzrastie. Pri úrovniach hospodárskeho rastu si nemôžeme dovoliť požičiavať peniaze za 7 percent, ako to robí povedzme Španielsko. A z tohto dôvodu je jednoznačné, že táto rezerva skutočne bude slúžiť na to, aby sme dosiahli deficit verejných financií na úrovni, ktorú chceme, aby sme dosiahli dôveru finančných trhov a aby sme si skutočne vedeli sa financovať za výhodných podmienok. Spomínali ste tu Švédsko a verzus Slovensko, chcel by som tiež len pripomenúť, že severské krajiny sú zo všetkých európskych krajín ešte v najlepšej kondícii a počas tých bohatých rokov ešte pred krízou skutočne si naakumulovali prostriedky na to, aby si mohli dovoliť dnes aj znižovanie daní. Daňové zaťaženie vo Švédsku bolo jedno z najvyšších v Európe. Ale z týchto rezerv skutočne sa dá niečo podniknúť. My riešime deficit verejných financií a musím povedať, že niekde peniaze nejakým spôsobom musíme získať na to, aby sme dosiahli to, čo chceme. Takže neporovnávajte Švédsko so Slovenskom. Skutočne, je to irelevantné. Ďakujem.
Somogyi, Szilárd, poslanec NR SR (2011-10-18):
Ďakujem, pán predsedajúci. Pán kolega Choma, na vaše invektívy nebudem reagovať, zrejme každý z nás alebo každý z vás, aj z primátorov alebo z členov ZMOS-u si pamätá na to, že v posledných rokoch vášho vládnutia s vašimi presnými prognózami, ako ste pomiatli jednotlivé samosprávy, čo sa týka finančného plánovania. Ste už tretím rečníkom, ktorý straší s nadmerným alebo s potrebou nadmerného zvyšovania miestnych daní a mrzí ma trocha, že zatiaľ to neodznelo ani v reči pána ministra, veľký nepomer medzi vyrubenými daňami miestnymi a v skutočnosti zaplatenými daňami. Zrejme, nehovorím, samozrejme, o každej obci na Slovensku, ale zrejme, ak by sme tento nepomer vedeli zblížiť, tieto dve čísla k sebe, aby niektoré samosprávy alebo niektoré vedenia samospráv viacej námahy a energie investovali do toho, aby vyrubené dane miestne boli aj zaplatené, určite by nemuselo dôjsť k navýšeniu miestnych daní. Ďakujem.
Viskupič, Jozef, poslanec NR SR (2013-06-17):
Ďakujem. Toto bol veľmi smutný prejav o stave krajiny a možno stave základných vecí, ktoré tu fungujú. Nie možno ani do spôsobu prejavu, ale o tom, čo pomenovával, no napriek tomu neviem, či zostane čas, ale by ma zaujímali nejaké základné veci a odpovede na otázky, či teda naozaj prichádza k možnému potrestaniu alebo pranierovaniu toho alebo tých, ktorí chceli rozkryť tunelovanie, a sú používané metódy zastrašovania osobných alebo normalizačných metód na ľudí, ktorým je znepríjemňovaný život. A zároveň by ma zaujímalo aj, čo bude do budúcna alebo čo bude teraz, kto dokáže tieto veci skontrolovať. Kto do budúcna bude za toto vyvodzovať zodpovednosť a či budeme iba odkázaní na súboje exministrov a ministrov, ak sa bude rozprávať o tajných službách a nakladaní majetku, s ktorým tieto tajné služby disponujú. Ja mám totižto pocit po celej tejto debate, že tu môže niekto hocičo kúpiť, dvadsaťnásobne to predražiť, vyhlásiť to za tajné a nikto nijakým spôsobom, či už výbor kontrolný, alebo ďalšie inštitúcie, ktoré by mohli byť zodpovedné, alebo mali by mať náplne kontroling a vyvodzovanie zodpovednosti, aby nejakým efektívnym a účinným spôsobom mohli prikročiť ku kontrole. A potom v týchto tajných šedých, kalných vodách nám vznikajú veci, ktoré podľa mňa nejakým zázrakom alebo neviem, ako sa to vôbec v tom systéme mohlo stať, možno priamo zainteresovaním bývalého... (Prerušenie vystúpenia časomerom.)
Hrnčiar, Andrej, podpredseda NR SR (2019-06-26):
(Zaznievanie gongu.) Vážené pani poslankyne, vážení páni poslanci, pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani (tlač 1559). Dávam slovo spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov a ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 1559.)
D. Gabániová, poslankyňa: (2003-07-02):
Z. Martináková, podpredsedníčka NR SR: Pán podpredseda Bugár, faktická poznámka.
Tomanová, Viera, poslankyňa NR SR (2011-11-29):
Áno, to už len v rámci diskusie.
Baránik, Alojz, poslanec NR SR (2016-10-14):
Ja by som chcel reagovať; ďakujem; ja by som chcel reagovať v tej súvislosti, že kolega Rajtár uviedol v podobnej situácii podobné vyjadrenia, ako som ja nedávno uviedol v tejto snemovni, za čo som si vyslúžil od pána ministra výzvu, aby som sa hanbil. A pánovi Rajtárovi to len tak prešlo. To znamená, ja si myslím, pán minister, že by ste mali tiež podobne reagovať na pána Rajtára, ktorý povedal, že peniaze, ktoré vyberiete na daniach, sa vami rozkradnú. Nejaká základná spravodlivosť by tu mala panovať. Ďakujem.
Kollár, Boris, predseda NR SR (2021-11-09):
Na pána poslanca evidujem jednu faktickú poznámku. Nech sa páči, pán poslanec Beluský.
Jurinová, Erika, podpredsedníčka NR SR (2013-03-26):
Ďakujem, pán predkladateľ. Dávam slovo spravodajcovi, ktorého určil navrhnutý gestorský výbor, výbor pre financie a rozpočet, pánovi podpredsedovi Jánovi Figeľovi.
Mizík, Stanislav, poslanec NR SR (2018-03-26):
Pán poslanec Marček, vaše vystúpenie bolo prerušené. Práve ste videl klasických parlamentných výtržníkov. Hľa, pán Poliačik, olympijsky líder v skákaní do reči, pán Baránik, vicemajster, alebo pani Cigánikovú, ste sa trošku pomýlil, že je v krčme a tak ďalej, jej viacej sluší Sindibad bar alebo reštaurácia. (Smiech v sále.) Vidíte a vidíme aspoň kultúru tých, čo bažia po moci. Je smutné, že existuje taká nekultúra v parlamente. A to som zabudol na starého výtržníka vo vykrikovaní pána Galka. A tiež neviem, odkiaľ táto stoka má to, že sme so 
SMER-om, my sme zásadne proti tejto vláde. (Reakcie z pléna.) To slovo „stoka“ som zobral s úst pani Nicholsonovej, reciprocita niekedy musí byť. Ďakujem za slovo.
P. Paška, predseda NR SR: (2008-11-27):
Prvá je od pána poslanca Kvorku a znie: „Vážený pán premiér, ako hodnotíte vaše nedávne stretnutie s maďarským predsedom vlády?“
Kuciaňová, Magdaléna, poslankyňa NR SR (2019-11-27):
Pán predsedajúci, dajte, prosím, hlasovať o návrhu zákona o návrhu zákona ako o celku s odporúčaním gestorského výboru schváliť.
Krúpa, Juraj, poslanec NR SR (2023-12-08):
Ďakujem veľmi pekne za slovo. Úprimne musím povedať, že som veľmi rád, že sa takejto dôležitej téme, ako sú envirozáťaže a vôbec klimatické témy, že sa takýmto témam venuje náležitá pozornosť aj v Národnej rade Slovenskej republiky, pretože si myslím, že sú to fakt zásadné otázky. Zásadné otázky aj národnoštátneho záujmu, pretože sa bavíme o tom, v akom štáte, v akej krajine, v akom prostredí budeme žiť, ako budú žiť naše ďalšie generácie, či budú mať zdravé prostredie, alebo akým spôsobom budú odstraňované envirozáťaže. A tu treba povedať jednu vec, že celý ten zákon je veľmi podozrivý. Je naozaj veľmi podozrivý, smrdí tam niekoľko vecí a ja sa ani nedivím, že to vyzerá skôr ako nejaký zákon, ktorý je napasovaný pre niektoré firmy alebo pre niektorých väčších hráčov, keď to predkladá taký pán minister, ako je pán Taraba, ktorý, ako tu už aj v rozprave bolo spomenuté, už prešiel všetkými radikálnymi stranami Slovenska, ktoré sú známe tým, že odmietajú ochranu klímy, snažia sa oklieštiť a likvidovať v podstate národné parky a naše národné prírodné dedičstvo. Je to človek, ktorý fungoval v strane, ktorej kolega tu kričí a vykrikuje a s tým išiel do volebnej kampane, že medvede tu nasadili, prosím vás pekne, že Američania ako biologickú zbraň. Ešte raz, Američania ako biologickú zbraň, naše medvede! Akože úžasné a takýto človek potom ide riešiť tieto otázky. To je fakt, to stojí za zamyslenie, je to úbohosť! (Potlesk.)
Brixi, Otto, poslanec NR SR (2012-09-19):
Ďakujem pekne, pán predseda. Pán kolega Beblavý, keďže rovnako ako vy, tak aj ja mám rád fakty, tak len taký drobný poznatok z terénu v súvislosti s centrom voľného času Pohoda. Práve kontrola košického samosprávneho kraja v uplynulých mesiacoch zistila neoprávnené čerpanie vyše 30 tis. eur na toto centrum voľného času, pričom kontrola z úrovne mesta ešte vykonaná nebola, tak sa môžem iba domnievať, že to neoprávnené čerpanie môže byť ešte omnoho väčšie, keďže diapazón tých detí, ktoré toto centrum voľného času navštevujú, je práve z úrovne mesta ako zriaďovateľa nepomerne väčší. No a taký ešte drobný poznatok, práve pri centrách voľného času je väčšina zamestnancov, mnohí zamestnanci pracujú práve v režime dohôd, nie v režime zamestnancov na trvalý pracovný pomer, takže ten ich výkon práce je v mnohých prípadoch skutočne sporný. Ďakujem.
Hrnčiar, Andrej, podpredseda NR SR (2019-02-07):
Máte záujem o doplňujúcu otázku? Nie. Otázka číslo 2. pani poslankyňa Janíková je v rokovacej sále? Je. Sa pýta podpredsedu vlády Slovenskej republiky pre invest..., podpredsedu vlády Slovenskej republiky pre investície a informatizáciu Richarda Rašiho: „Pán vicepremiér, v rámci podujatia Work in Slovakia ste ponúkali prácu na Slovensku Slovákom žijúcim v Londýne. Ako dopadlo toto stretnutie?“
Glváč, Martin, podpredseda NR SR (2018-11-27):
Pán poslanec Kotleba.
A. Slafkovský, poslanec: (2002-04-09):
M. Andel, podpredseda NR SR: Ďakujem. Pani poslankyňa Mušková chce reagovať? Nech sa páči, pani kolegyňa, máte slovo.
Ďuriš Nicholsonová, Lucia, podpredsedníčka NR SR (2019-02-01):
Pán spravodajca? Nech sa páči.
M. Drobný, poslanec: (2001-12-17):
J. Migaš, predseda NR SR: Reakcia na faktické poznámky – nech sa páči, pán poslanec Zelník.
Fedor, Martin, poslanec NR SR (2017-05-16):
Ďakujem za svižnú a celkom dobrú rozpravu, podpornú rozpravu. Chcem všetkých ubezpečiť, že som posledný z tých, ktorý by niekedy niekomu niečo odkopíroval. Naopak, mám skúsenosti práve úplne opačné. Veľmi pekne ďakujem pánom poslancom, ktorí poukázali ešte raz na kontext. Debatujeme o takejto, o návrhu deklarácie na podporu obrany, pretože naozaj kontext je o bezpečnostnom prostredí Slovenskej republiky, preto je mimoriadne dôležité, aby sme začali tie strategické dokumenty, ako je bezpečnostná stratégia, naozaj riešiť veľmi skoro a rýchlo. Rovnako si veľa sľubujem od dokumentov koncepčných, ktoré by mali prísť na rokovanie vlády, ale aj parlamentu veľmi skoro. Pán poslanec Droba, myslím, to bol, ktorý hovoril o jadre EÚ. Ja sám zastávam názor, že práve otázky obrannej spolupráce by mali byť primárne zaradené aj z našej iniciatívy v našich rokovaniach o tom, ako by Únia mala ďalej vyzerať. Stále ste sa vracali k tomu, že kto má za kým prísť alebo, no niekto asi musí prísť s iniciatívou. A som rád, že tá iniciatíva bola na mne. Priznám sa, že pán podpredseda Glváč bol jeden z tých, za ktorým som teda išiel ako prvým, pretože sa mi to zdalo byť logická nadväznosť okrem toho aj zdokumentovateľná tým, že väčšinu svojej politickej kariéry som bol v ostrej opozícii voči nim a myslím si, že práve aj tento spoločný podpis pod takýmto návrhom ukazuje to, na čo chceme poukázať, a síce na politickú pripravenosť tohto parlamentu, jednotlivých poslancov, ktorí tu sedia, na to, aby sme adekvátnym spôsobom dokázali navýšiť finančné prostriedky pre obranu. Áno, je tu aj téma povedzme nejakého lineárneho navyšovania obranného rozpočtu v blízkej budúcnosti až do toho roku 2020. Myslím ale, že problematická je trošku aj absorpčná kapacita samotného rezortu, pretože ako uvádzame, v blízkej dobe čakáme prezentáciu koncepčných a rozvojových materiálov, ktoré by mali prísť z vlády, z ministerstva obrany, a myslím, že to bude ten správny čas. Ale už teraz by bolo vhodné a povedal som tie dôvody už v úvodnom slove, ktoré sú mimoriadne dôležité a podstatné z hľadiska toho načasovania. Tvorí sa štátny rozpočet, podporme vládu v tom, aby napísali to číslo dvetisíc, do roku 2020, aby to bolo v súlade so záväzkami. Síce máme programové vyhlásenie vlády, ale neobsahuje špeciálne číslo, neobsahuje konkrétne číslo. Dajme tam to číslo už teraz, v príprave štátneho rozpočtu je, myslím, že veľmi dôležité. Druhý bod, áno, NATO summit koncom práve tohto mesiaca, potrebujeme vyslať jednoznačný a jasný signál aj zo Slovenskej republiky, že je tu politická vôľa na adekvátne vynakladanie prostriedkov v štátnom rozpočte na obranu Slovenskej republiky. Čo sa týka ústavného zákona, som pripravený na rozhovory, ale vrátim tú nahrávku. Rovnako môžem povedať aj ja, presne vykonávacie predpisy alebo povinnosť rezortu financií je obsiahnutá v zákone o štátnom rozpočte. Podporte štátny rozpočet na rok 2018 a plus a budeme mať jasne napísané tieto rozpočtové výdavky tam. Ďakujem pekne aj za slovo.
Kollár, Boris, predseda NR SR (2021-05-11):
Vážené pani poslankyne, vážení páni poslanci, pokračujeme v rokovaní v prerušenom vystúpení pána poslanca Richarda Takáča. Nech sa páči, pán poslanec, máte slovo. (Pokračovanie rokovania o petícii občanov Slovenskej republiky „Poľovníctvo má zmysel – za zachovanie organizovaného poľovníctva na Slovensku“, tlač 527.)
Mizík, Stanislav, poslanec NR SR (2023-05-03):
Ďakujem za slovo. Pani Kolíková, tento návrh má veľa-preveľa chýb. Môj kolega Schlosár konkretizoval možné nebezpečné situácie. Tak ja len ešte raz pripomeniem jednu z tých situácií. Krádež do 500 eur bude len priestupok, nebude to krádež. Čo to má znamenať? To znamená, že keď niekto ukradne starej babke celý dôchodok, povedzme 450, 480 eur, je to len priestupok a pokuta a nie pokuta a basa. A nebude to aj zneužívané náhodou? Však budem kradnúť len do 500 eur, do výšky 500 eur, povedzme pošlem svoje deti tam, to ešte bude lepší prípad pre zlodeja, a potom mi môžte fúkať práškový cukor na hlavu. To bol len jeden príklad, hej, čo som dal z toho obrovského množstva. Ďakujem.
Blahová, Natália, poslankyňa NR SR (2017-12-06):
Ďakujem. Vážený pán minister Kaliňák, dnes ste evidentne stavili na to, že keď vypustíte gejzír klamstiev, nebudeme ich stíhať vyvracať, a bola by som rada, keby ste mali na sebe také tlačítko nejaké, ktorým by sme vás mohli zapauzovať a po každej vete tú vašu lož vyvrátiť, lebo inak sa to nedá. Lebo to je skutočne gejzír a príval lží. Vráťme sa ale k podstate. Pán minister Kaliňák, vy ste v absurdnom konflikte záujmov. Vediete ministerstvo, ktoré tým pádom nemôže vaše kauzy dôsledne vyšetrovať. Tak ako generujete lži, generujete aj kauzy, ktoré práve preto, že ste ministrom, nie sú vyšetrené. Sprivatizovali ste si aj právo, aj spravodlivosť a vyhrážate sa tým, že by mali byť vyšetrené aj iné kauzy. Ja sa pýtam, či náhodou nie ste na čele toho ministerstva, ktoré to má v popise práce. A som presvedčená o tom, že keby ste mali za čo zatvoriť opozičného politika, s chuťou by ste to urobili. Lenže nie je za čo. A ľudia neveria hlavne vám. Odnáša si to celý Policajný zbor. Ľudia neveria hlavne vám, a preto nemajú dôveru v spravodlivý štát a ani v politikov. Poškodili ste svojím pôsobením nielen celý rezort, vašu vládu, ale celý štát. Preto by ste mali odstúpiť sám. Na to vám ale chýba morálny kredit.
Matovič, Igor, poslanec NR SR (2012-09-25):
Lucia, skúsim iba tú moju poznámku rozobrať, čo si mi povedala. Akože ono nerátal som, že mi takto nahráš na smeč a vlastne spochybníš ten celý návrh, ktorý dávaš. Čiže ja som hovoril o tom, že ak ty vyžaduješ pre Róma základnú školu preto, aby mal vodičák, tak je to podľa mňa absurdné, aby sme pre poslanca či štátnu tajomníčku vyžadovali vysokú školu. Ešte raz hovorím, ja som to považoval jedno aj druhé za absurdné, čiže ja som sa nestotožnil s tým tvojím návrhom, ani s pohľadom ľudí, ktorí povedia, že štátna tajomníčka musí mať vysokú školu. Ty si sa ma ale opýtala, aký je rozdiel medzi mnou a vzdelanejšími kolegami? Na túto otázku, ktorú si mi dala na záver tvojho vystúpenia, ti veľa tvojich kolegov začapkalo. Len mne sa zdá, že vlastne začapkali môjmu argumentu, lebo ja ti kladiem takisto tú otázku späť. Aký je teda rozdiel medzi Rómom, ktorý ukončí základnú školu a má vodičák a ktorý neukončí základnú školu, vie čítať aj písať a má vodičák? Ja si myslím, že žiadny, že svojím vlastným argumentom si vyvrátila tvoj argument, na ktorom staviaš tento zákon, ktorý predkladáš. A úplne paradoxné je to, že tvoji kolegovia ti za toto začapkali.
Dostál, Ondrej, poslanec NR SR (2011-02-11):
Pán poslanec Kaliňák, mal by som na vás dve otázky. Po prvé, chcel by som sa spýtať, kedy ste zmenili názor na to, či je parlament tým pravým orgánom konštatovať porušenie zákona, alebo nie. Pripomínam, že 5. februára 2008 na váš návrh a hlasmi poslancov vašej koalície bolo schválené uznesenie k správe o priebehu a privatizácii Slovenského plynárenského priemyslu, kde Národná rada Slovenskej republiky konštatovala porušenie zákona o podmienkach prevodu majetku štátu na iné osoby a porušenie zákona o verejnom obstarávaní. Vtedy to bolo asi v poriadku, dnes keby parlament niečo chcel podobné spraviť, tak to už v poriadku nie je podľa toho, čo hovoríte. Tak sa chcem spýtať, kedy nastal ten zlom? Moja druhá otázka je, kedy nastal vo vašom nazeraní zlom v pohľade na valec zo Zlatej Idky? S jeho hlavným protagonistom ste uplynulé štyri roky boli vo vládnej koalícii a nejako vám to nevadilo. Teraz ho tu vydávate za príklad niečoho zlého a zavrhnutiahodného. Tak opäť musel nastať nejaký zlom. Chcem sa spýtať, kedy?
Jasaň, Viliam, poslanec NR SR (2014-06-05):
Dajte hlasovať o pozmeňovacom návrhu pána poslanca Mihála a Jána Podmanického.
Zajac, Pavol, poslanec NR SR (2015-06-30):
Vážený pán kolega Mičovský, vy ste hovorili o systémových krokoch na pozemkovom fonde a o poriadku. Nuž ja som pred chvíľou pani riaditeľke dal jednu zmluvu, ktorú si jeden z majiteľov vyžiadal, medzi Slovenským pozemkovým fondov a Agrodružstvom Krásno nad Kysucou. A predstavte si, že tú zmluvu dostala, ale na tej zmluve nie sú dátumy. A tie dátumy sú na tej zmluve veľmi dôležité, pretože na tých pozemkoch došlo ku nelegálnemu výrubu drevín. A je to dneska vyšetrované orgánmi príslušnými a ten dátum je veľmi dôležitý. Ja pevne verím, že ten dátum tam nie je preto, že tá zmluva bola antidatovaná. Preto o nejakom poriadku a systémových krokoch hovorím. Pani riaditeľka, neprevracajte oči, ten dátum je na tej zmluve veľmi dôležitý a vy ste poskytli tú zmluvu bez dátumu. Preto je tu veľké podozrenie s tým, že mohlo dôjsť aj ku antidatovaniu, a je to vážna vec, vyšetrujú to orgány. Tak preto som vám kópiu tej zmluvy odovzdal a budem rád, ak dostanem spätne informáciu, prečo tam nie je dátum a aký ten dátum tam má byť príslušný. Ďakujem.
Náhlik, Peter, poslanec NR SR (2014-03-25):
Pán predseda, hlasovali sme o všetkých bodoch zo spoločnej správy. Teraz môžme pristúpiť k hlasovaniu o jednotlivých pozmeňujúcich návrhoch z rozpravy. Prvý pozmeňujúci návrh podal pán poslanec Huba a Viskupič, ktorí požiadali hlasovať nasledovne: a to o bodoch 1 a 2 spoločne a o bode 3 osobitne. Pán predseda, dajte, prosím, hlasovať o bodoch 1 a 2 pozmeňujúceho návrhu pána poslanca Hubu a Viskupiča spoločne.
Číž, Miroslav, poslanec NR SR (2017-12-08):
Ďakujem pekne. No, je elementárnou slušnosťou, keď vystúpim a sú faktické poznámky, že pán poslanec si ich vypočuje. No, tak o slušnosti asi naozaj význam nemá hovoriť. Len, pán poslanec, jak vám je nesmierne vzdialená normálna pracovná atmosféra, ktorú potrebuje tento parlament. Normálne, vecné a zmysluplne diskutovanie problémov, ktoré sú rozporné, ktoré majú celý rad súvislostí a o ktorých prospešnosti sa dá hovoriť úplne racionálne a zmysluplne. Deväťdesiat percent času z vystúpenia bolo hrubé a vedomé porušovanie rokovacieho poriadku. To predsa s nastolenou témou nemalo absolútne nič spoločné. A škoda, že odišiel aj pán Budaj, lebo v tejto súvislosti, by som, pán Matovič, jak môžu tí kolegovia podporovať tento stav?! Je zásadným problémom riešiť otázky zdravotníctva. Sú nesmierne ťažké. Očakávame stav a charakter zdravotníctva, povedzme, že rovnocenný rakúskemu, a zabúdame veľmi výrazne, aké máme materiálne možnosti v štáte reálne. Ako je veľmi ťažké hľadať zhodu medzi potrebou pacientov, medzi stavovskými záležitosťami lekárov a medzi štátnym rozpočtom. Ako je veľmi ťažké nájsť vyrovnanú pozíciu na to, či potrebujem budovať infraštruktúru, zlepšovať pracovné pomery učiteľov a koľko si môžme dať v akom rozsahu zdravotníctvu. Táto diskusia čo mu pomôže? Tupá, nezmyselná konfrontácia, urážanie ako princíp, ako jediný zmysel. Na čo iné to poukazuje ako, ak nie na to, že sú tam zásadné programové deficity?! Nie je čo ponúknuť. Tie reči o tom, že niečo potrebujeme brať od pána Matoviča, aby sme to v parlamente dali potom ako naším zákonom, snáď nežartujete, páni kolegovia? A o tom ani možno nemá význam hovoriť, ale naozaj ten apel, a to používanie bezočivých lží bez akéhokoľvek obmedzenia, to je neuveriteľné.
Paška, Pavol, predseda NR SR (2013-05-17):
Ďakujem pekne, pani spravodajkyňa. Otváram rozpravu. Mám písomnú prihlášku za klub SaS od pána poslanca Poliačika. Máte slovo.
Shahzad, Silvia, poslankyňa NR SR (2016-11-28):
Už koniec budem mať za chvíľu, dve minútky. (Prerušenie vystúpenia predsedajúcim.)
Sulík, Richard, predseda NR SR (2011-02-02):
Ďakujem. Pán poslanec Paška.
Cicoň, Antonín, poslanec NR SR (2013-05-22):
Ďalej pristúpime k hlasovaniu o bodoch 4 a 5 spoločnej správy, ktoré žiadal vyňať na osobitné hlasovanie pán poslanec Petrák. Keďže sú v kolízií s jeho pozmeňujúcim návrhom, budeme o oboch bodoch hlasovať spoločne. Odporúčanie gestorského výboru je schváliť.
Paška, Pavol, predseda NR SR (2013-05-14):
Hlasujeme. (Hlasovanie.) 142 prítomných, 132 bolo za, 10 sa zdržalo. Návrh sme pridelili výborom a určili lehoty na jeho prerokovanie. Pán poslanec Panáček uvedie v prvom čítaní hlasovanie o vládnom návrhu zákona o organizácii miestnej štátnej správy a o zmene a doplnení niektorých zákonov . Je to tlač 476.
M. Číž, podpredseda NR SR: (2009-12-09):
S faktickými poznámkami sa hlásia pán poslanec Mikloško, pani poslankyňa Belásová, pani poslankyňa Tóthová, Gabániová, Zelník. Okrem toho je to všetko. Uzatváram možnosť prihlásiť sa s faktickou poznámkou. Pán poslanec Izák pravdepodobne tiež sa hlási s faktickou. Takže ak dovolíte, pristúpime k jednotlivým faktickým poznámkam. Ako prvý je pán poslanec František Mikloško.
Blanár, Juraj, podpredseda NR SR (2022-12-05):
Pán poslanec, pani poslankyne a páni poslanci, robím to, čo môžem a snažil som sa nazhromaždiť čo najviac informácií, aby som vás informoval, aký môže byť ďalší priebeh. Viac informácií nemám a nerád by som tu nejakým spôsobom niečo hovoril, o čom nie som presvedčený. Mrzí ma to o to viac, že sme si schválili rokovanie aj v pondelok, aby sme boli efektívni a, bohužiaľ, nemáme tu predkladateľov. Ja tiež vyslovujem nespokojnosť, pretože si myslím, že páni ministri sú podriadení Národnej rade Slovenskej republiky a ak nemajú nejaký vážny program, ktorý neznesie odklad, tak by mali jeho, ich kolegovia v kanceláriách sledovať, ako sa vyvíja rokovanie v Národnej rade Slovenskej republiky. A nie je problém, aby sme vyhlásili 10-minútovú prestávku, aby sa z ministerstiev do Národnej rady presunuli, pretože ten dosah z ministerstva do Národnej rady azda neni dlhší ako 10 minút, ale v tomto prípade to neviem garantovať. Takže, tak ako som avizoval, vážené pani poslankyne, vám všetkým, ktorí ste boli tu a zotrvali pri rokovaní, boli ste pripravení, chcem poďakovať a prerušujem dnešný, rokovanie Národnej rady a rovnako ukončujem dnešný rokovací deň. Budeme pokračovať zajtra o deviatej hodine. Ďakujem vám za spoluprácu. (Prerušenie rokovania o 16.47 hodine.)
P. Hrušovský, podpredseda NR SR: (2002-05-31):
Pán navrhovateľ, chcete sa vyjadriť k obsahu rozpravy?
Grendel, Gábor, podpredseda NR SR (2021-11-11):
... bodu v čl. II, tak?
Hrušovský, Pavol, predseda NR SR (2012-02-03):
Hlasujeme o návrhu. (Hlasovanie.) 147 prítomných, 78 za návrh, 65 proti, 4 sa zdržali. Schválili sme návrh. Panie poslankyne, páni poslanci, návrh prerokovávame v treťom čítaní . Otváram rozpravu. Chcem sa opýtať, či sa chce niekto prihlásiť do rozpravy v treťom čítaní? Nie, preto rozpravu vyhlasujem za skončenú. Pristúpime k hlasovaniu o návrhu zákona ako celku so schválenými pozmeňovacími návrhmi s odporúčaním gestorského výboru.
Števulová, Zuzana, poslankyňa NR SR (2023-12-13):
Ďakujem, pán predsedajúci, za slovo. A ďakujem aj tebe, Dani, za tvoj príspevok v rozprave. Chcela by som sa dotknúť viacerých vecí, ktoré si povedala, ale na začiatku musím zdôrazniť, že som veľmi rada, že špeciálne ty sa tejto téme kultúry, médií a peňazí s tým spojených, odchodu kreatívnych ľudí zo Slovenska, venuješ, pretože však v kultúre máš veľmi dlhý ´track record´, si aj nositeľkou národnej ceny za dizajn, takže naozaj rozumiem tomu, keď hovoríš o tom, ako táto vláda cez konsolidačný balíček nevytvára podmienky pre kreatívnych ľudí nielen tých mladých, ktorí sú dnes na školách, ale aj tých, ktorí mali určité sny a chceli tu nejakým spôsobom podporovať umenie. Sú to nielen Slováci a Slovensky, ale nakoniec pred pár týždňami som tu v rozprave poukazovala na Sahraa Karimi, významnú slovensko-afganskú režisérku, ktorej sme my sami dali občianstvo, dnes je oveľa slávnejšia za hranicami tejto krajiny, kde ju svetové celebrity uznávajú, podporujú, kde dostáva ceny. Na Slovensku si po nej doslova ani pes neštekne, takže my si tu nielenže vyháňame našich ľudí, ale teda aj ľudí z cudziny, ktorí k nám prídu uplatňovať svoj talent, a ten konsolidačný balíček a tie rozpočtové opatrenia na to nejako nereflektujú. A myslím si, že aj v spolupráci s tými opatreniami, ktoré sa týkajú vlastne RTVS, je to ako keby taký cieľ a zámer, pretože umenie je tu na to, aby posúvalo vlastne našu spoločnosť dopredu aj v témach, ktoré sa týkajú napríklad rasizmu alebo práv queer-ľudí a keď sa snažíme ovládnuť verejnoprávnu televíziu, ktorá by predovšetkým toto mala robiť, tak podľa mňa to je ten hlavný cieľ a takýmto spôsobom sa to robí, aby sa naša spoločnosť v tomto nikdy ďalej neposunula, aby tí, čo tak chcú, mohli stále strašiť imaginárnym nepriateľom. Takže ďakujem za tvoj... (Prerušenie vystúpenia časomerom.)
Číž, Miroslav, poslanec NR SR (2012-08-08):
Ďakujem pekne. No, vážený pán kolega, ja vás teda poznám niečo len cez tri mesiace a dozvedám sa, že ste dobrý človek, že ste mali veľký počet preferencií a podobne. No, naozaj hlboko rešpektujem 10 % hlasov, ktoré dostalo OĽaNO na to, aby riešilo problémy ľudí tu a teraz. No, neviem, či si vy čítate po sebe potom o tom, čo tu porozprávate. No tak veci, že hospodár je dobrý ten, ktorý šetrí, a nie ten, ktorý míňa, a veľmi dlho, asi nepomôžete tým ľuďom, ktorí vás volili, pán Žuffa (Pozn. red.: správne má byť – Kuffa), v ničom. Našou úlohou je teraz posúdiť zákon, ktorý sa dotýka sociálnej sféry. Potrebujeme hovoriť o tom, že či je dobrý odvod vo výške 9 % alebo 3 %, či je dobrý mechanizmus druhého piliera alebo nie, a či treba povedzme, že robiť niečo s odvodmi, ktoré sa hlboko a dramaticky a preukázateľne zneužívajú, a či prípadne nevieme nájsť nejaké lepšie mechanizmy. No, neviem, či ste sa teraz pripojili k tej obštrukcii, že prídete a hlava-nehlava hovoríte hocičo, len aby ste akože natiahli čas a ukázali verejnosti, ako zásadne bojujete za práva našich ľudí. Viete, keď počúvam vás, aj klub OĽaNO, zas pri plnom rešpekte, zúfalo hľadám aspoň v jednom vystúpení, že čo tak hovoríte o tých dôchodkoch ľudí z prvého piliera, ktorí tu pracovali a vytvorili hodnoty, ktoré sme dokázali dvadsať rokov rozkrádať a naplniť peňaženku novej generácie, ale veľmi uzučkej skupiny a tým ľuďom nedáme skoro nič. Keď hovoríme Rakúšanom, že priemerné dôchodky sú vo výške 250 až 300 eur, tak sa neveriacky na nás pozerajú. No zúfalo som chcel vedieť, že aký máte vzťah teda k tomu predloženému návrhu zákona, aký máte k navrhovaným mechanizmom, váš postoj, aj OĽaNO, pán Žuffa (Pozn. red.: správne má byť – Kuffa). Toto naozaj ... (Prerušenie vystúpenia časomerom.)
Pellegrini, Peter, predseda NR SR (2015-05-06):
Prezentujme sa a hlasujme o návrhu spravodajkyne prideliť návrh zákona výborom a určiť lehotu na jeho prerokovanie. (Hlasovanie.) Prítomných 131 poslancov, za hlasovalo 124, proti bol 1, zdržalo sa 6 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na prerokovanie v druhom čítaní. Teraz poprosím pána predsedu výboru Roberta Madeja, aby uviedol hlasovanie o bode 21 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 36/2005 Z. z. o rodine, tlač 1501. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1501.)
Kollár, Boris, predseda NR SR (2022-05-19):
Ďakujem. Prerušujem rokovanie o tomto bode programu. Na základe rozhodnutia Národnej rady pristúpime k rokovaniu o návrhu vlády na skrátené legislatívne konanie a o vládnom návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov. Návrh vlády je pod tlačou 1025. Prosím predsedu, prosím podpredsedu vlády a ministra financií Slovenskej republiky Igora Matoviča, aby návrh vlády odôvodnil. (Rokovanie o návrhu vlády na skrátené legislatívne konanie a o vládnom návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov , tlač 1025.)
Ďuriš Nicholsonová, Lucia, podpredsedníčka NR SR (2017-06-16):
Pán poslanec Droba.
Pročko, Jozef, poslanec NR SR (2024-01-16):
Takže on sa naozaj, Ondrej Dostál sa v tom vyzná a je v tom odborník. To znamená, že to, čo rozprával aj pánovi Farkaševskému, Farkašovskému, nebolo preto, že pán, že by si myslel o pánovi Farkašovskému, že je zlý človek, ale mu len pekne povedal, že prosím vás, pán Farkašovský, nerobte to, pani prezidentka to vráti. Ale pán Farkašovský, ktorý je z SNS, a tak ja si myslím, že oni mu povedali, že počúvaj, tak ty máš taký dobrý hlas, ty to, keď to prednesieš, ty sa určite nepomýliš, ty to tak krásne ten pozmeňujúci návrh povieš, a on ho povie krásne, ale ja si myslím, že keby počúval pán Farkašovský slová Ondreja Dostála, tak by sa k tomu pozmeňujúcemu návrhu určite ani nedostal. Čo vám chcem povedať, je, že naozaj som veľmi rád, že máme právo vystúpiť tu v rozprave, máme právo dávať faktické poznámky a oni sú z toho nervózni, pretože už mali si schváliť ten Trestný zákon rýchle, rýchle, ktorý nám bude Slovensko veľmi, veľmi zásadným spôsobom približovať k Bielorusku, ku Kórei, tej severnej, k Rusku a ďalším, ďalším diktátorským krajinám. Takže, milí kolegovia poslanci, som veľmi rád, že môžeme naozaj v parlamente vystúpiť a nikto nás nepreruší, vystupujeme vecne, neurážame nikoho. Ďakujem veľmi pekne a teším sa na vaše faktické poznámky, aby som mohol reagovať.
B. Bugár, podpredseda NR SR: (2005-05-11):
Ľ. Navrátilová, poslankyňa: Ďakujem za slovo. Pán predseda, asi 70 % argumentov, ktoré ste uviedli, prečo nebudete hlasovať, sú aj mojimi argumentmi a nebudem hlasovať tiež. Ale k trom dôvodom, k trom hlavným dôvodom, ktoré ste uviedli, pre ktoré nebudete hlasovať za tento dokument, chcem pridať štvrtý dôvod a to je nezrozumiteľnosť tohto dokumentu. Priznám sa, že ja som sa venovala tomuto dokumentu len v tej časti, ktorá sa týka sociálnych vecí. A ak dnes niekto hovorí, že máme pristupovať k tomuto dokumentu s dôverou, chcela by som sa ho opýtať a chcela by som aj jeho interpretáciu len jednej kratučkej časti tohto dokumentu: „Únia prispieva k vyššej úrovni zamestnanosti povzbudzovaním a podporou spolupráce medzi členskými štátmi, a ak je to potrebné, aj dopĺňaním ich činností.“ Čo to je? Ďakujem.
Baránik, Alojz, poslanec NR SR (2016-05-19):
Ďakujem. Pán kolega Gál, systém je taký, že keby sme my navrhli nejaký ten počet, tak je jasné, že by pri tom, ako funguje táto koalícia, prešli tí vaši. Takže by sme v podstate vám robili len štafáž, aby ste sa mohli vyhovárať, že však boli navrhnutí a neboli vybraní. Presne tak, ako ste vy neschválili žiaden z našich doterajších návrhov, tak by ste ani neschválili našich kandidátov, pretože vy tu kandidátov navrhujete a hlasovanie robíte tak, ako vám to prikáže váš boss Robert Fico. Takže nehrajme sa tu na nič a netvrďte nám, že my máme ponúkať nejakých kandidátov, keď všetci vieme, že sa tu hlasuje tak, ako to dostanete nariadené. Čiže nebuďte trápny, pán kolega. Ďakujem.
Hort, Milan, podpredseda NR SR (2011-05-27):
Pani poslankyňa Viera Tomanová, nech sa páči.
Laurenčík, Milan, podpredseda NR SR (2021-12-03):
Ďakujem, pán poslanec. Prosím, zaujmite miesto pre spravodajcov. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že sa nikto neprihlásil do rozpravy, preto vyhlasujem rozpravu za skončenú. Pán spravodajca zrejme nechce zaujať stanovisko k rozprave, tak ešte ho požiadam, aby oznámil termín hlasovania o vrátenom zákone.